PSยอดขายแนวราบมี.ค.โตต่อเนื่องแนะนำซื้อราคาเป้าหมาย38.80บาท
บล.เคเคเทรดระบุในบทวิเคราะห์วันนี้ (7เม.ย.58) ว่าบริษัท พฤกษา เรียลเอสเตท จำกัด (มหาชน) หรือ PS ยอดขายสินค้าแนวราบยังทำได้ดี ยอดขายแนวราบของ PS ทั้งจากทาวน์เฮาส์ และบ้านเดียว เมื่อเทียบกับรายเดือนทำได้ดีต่อเนื่อง โดยรวมเพิ่มขึ้น 19% MoM และเติบโต54% เมื่อเทียบกับยอดขายในเดือนม.ค.ขณะที่ยอดขายจากสินค้าคอนโดมีเนียมอ่อนตัวลงขายได้ 769 ล้านบาท สาเหตุจากในไตรมาส1/58มีการเปิดตัวโครงการคอนโดมีเนียมเพียงแห่งเดียว ในเดือนม.ค.ทำให้ยอดขายโดยรวมของเดือน.มี.ค.อ่อนตัวลง
7 เม.ย. 2558

บล.เคเคเทรดระบุในบทวิเคราะห์วันนี้ (7เม.ย.58) ว่าบริษัท พฤกษา เรียลเอสเตท จำกัด (มหาชน) หรือ PS ยอดขายสินค้าแนวราบยังทำได้ดี ยอดขายแนวราบของ PS ทั้งจากทาวน์เฮาส์ และบ้านเดียว เมื่อเทียบกับรายเดือนทำได้ดีต่อเนื่อง โดยรวมเพิ่มขึ้น 19% MoM และเติบโต54% เมื่อเทียบกับยอดขายในเดือนม.ค.ขณะที่ยอดขายจากสินค้าคอนโดมีเนียมอ่อนตัวลงขายได้ 769 ล้านบาท สาเหตุจากในไตรมาส1/58มีการเปิดตัวโครงการคอนโดมีเนียมเพียงแห่งเดียว ในเดือนม.ค.ทำให้ยอดขายโดยรวมของเดือน.มี.ค.อ่อนตัวลง
ไตรมาส1/58ยอดขายเติบโต 56%  PS มียอดขายรวมของ ไตรมาส1/57 ที่ 1.27 หมื่นล้านบาท เติบโต 56% เทียบช่วงเดียวกันของปีก่อนเป็นสินค้าจากแนวราบจำนวน 8.4 พันล้านบาท หรือคิดเป็น 67% ของยอดขายโดยรวม ซึ่งสินค้าหลักมาจากทาวน์เฮาส์ เมื่อเทียบกับเป้าหมายยอดขายทั้งปีของ PS ที่ 4.7 หมื่นล้านบาท สามารถทำได้แล้ว 27% ของเป้าหมาย โดยเราคาดว่าจะเห็นยอดขายของบริษัทเติบโตเด่นในช่วงครึ่งหลังปี58 สอดคล้องกับแผนการเปิดตัวโครงการใหม่ที่จะเกิดขึ้นช่วงครึ่งหลังของปี 58 จากแผนเปิดตัวมูลค่ากว่า 6.1 หมื่นล้านบาทซึ่งจะเกิดขึ้นราว 60% ในระยะเวลาดังกล่าว 
 คาดว่าสินค้าของ PS โดยเฉพาะอย่างยิ่งทาวน์เฮาส์ยังคงสร้างยอดขายได้ดีและเป็นที่ยอมรับของตลาดขณะเดียวกัน การพัฒนาระบบก่อสร้างที่รวดเร็วส่งผลดีต่อการบันทึกรายได้ สำหรับแนวโน้มผลประกอบการในไตรมาส1/58เราคาดว่ามีโอกาสเติบโตเมื่อเทียบกับ เทียบช่วงเดียวกันของปีก่อนแต่จะอ่อนตัวเมื่อเทียบกับช่วงไตรมาสก่อนคงประมาณการและราคาเหมาะสมเดิม แนะนำ ซื้อ